
Teitl: Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.
Cyflwyniad 
Mi fydd y draethawd yma yn cynnig ffocws ar sut mae ysgol yn datblygu un agwedd penodol o’i Cynllun Datblygu Ysgol (CDY), cyn mynd ati i fyfyrio’n feirniadol ar y camau gweithredu, yr effaith a’r sylfaen dystiolaeth. Mae’n bwysig nodi fod y draethawd yma yn dilyn canllawiau BERA er mwyn sicrhau anhysbysrwydd a chyfrinachedd yr Ysgol sydd o dan ffocws (BERA, 2018). Mae gan yr Ysgol yma 5 agwedd fel rhan o’i CDY, ond er mwyn cynnig ffocws clir i’r draethawd yma, mi fydd yna ffocws penodol ar 1 agwedd o’r CDY. Lleolir yr Ysgol Gynradd ffrwd Gymraeg yma yn Sir Benfro, De Orllewin Cymru. Mae yna 142 o ddisgyblion yn yr Ysgol yma, gan gynnwys 19 disgybl llawn amser a 28 disgybl rhan amser yn y Meithrin. Mae gan yr Ysgol ganran o 12% o ddisgyblion sy’n gymwys i brydau Ysgol am ddim, sydd yn llai na’r canran Cenedlaethol o 18% (Estyn, 2019). Dywed adroddiad Estyn fod 13% o ddisgyblion yr Ysgol ag anghenion dysgu ychwanegol, sydd hefyd yn llai na’r canran Cenedlaethol o 21%. Yn ôl adroddiad Estyn dim ond 7% o ddisgyblion sydd yn dod o gartrefi Cymraeg, felly, penderfynwyd i ffocysu ar sut mae’r ysgol yma yn datbylgu cyfleoedd gwerthfawr er mwyn gwreiddio sgiliau darllen disgyblion yn gadarn. Gan fod cyn lleied o ddisgyblion yn dod o gartrefi Cymraeg, mi fydd y draethawd yma yn ymchwilio i sut mae’r Ysgol yn datblygu’r agwedd yma o’i CDY.

Adolygiad llenyddol 
Gellir disgrifio CDY fel dogfen fyw er mwyn i’r Ysgol allu datblygu o fewn meysydd penodol.
Pwrpas CDY yw i nodi a datblygu agweddau penodol er mwyn hyrywddo a chwrdd a safonau sydd heb ei gwrdd eto.  Yn yr un modd, mae’r cynllun yma yn nodi beth yw’r agweddau penodol a phryd mae’r Ysgol yn disgwyl cyrraedd yr agwedd yma (Department for Education, 2016). Mi fydd y rhan yma o’r draethawd yn ffocysu ar 1 flaenoriaeth penodol sef sut mae’r ysgol yn mynd i ddatblygu sgiliau darllen y dysgwyr.  Mae’r sgil o ddarllen yn un sylfaenol a hanfodol bwysig, sydd yn mynd i ganiatau’r dysgwyr i gael fynediad i weddill y Cwricwlwm (Donaldson, 2015). Yn yr un modd, mae’r sgil o ddarllen yn mynd i alluogi’r dysgwyr i fanteisio ar bob cyfle yn ystod gweddill eu bywydau. Yn ôl Westerveld, Armstrong a Barton mae datblygu sgiliau darllen plant yn agor drws i wybodaeth amrhisiadwy (Westerveld, Armstrong, Barton, 2020). 

Awgryma Gross fod y nifer o blant sydd yn gweld hi’n anodd i ddarllen yn cynyddu. (Gross, 2013). Ar sail hyn, soniodd Pennaeth yr ysgol fod yr Ysgol wedi datblygu’r blaenoriaeth yma cyn Covid 19, ond, gwelir dirywiad yn sgiliau darllen y dysgwr fel sgil effaith o Covid 19, ac felly, wedi gorfod mynd ati i ail ddatlbygu’r flaenoariaeth yma (Pennaeth, 2023). Dywed Coleg Brehninol y Therapyddion Iaith a Lleferydd fod Covid wedi achosi ‘oedi’ wrth fynd ati i’r afael a sgiliau ieithyddol a darllen dysgwgyr. Roedd yna bryder cyn Covid fod dysgwyr difreintiedig yn fwy tebygol nai chyd-ddysgwyr o fod tu ôl o’r rhan eu hiaith a darllen. Ond, yn ôl Williams, mae Cymru wedi llwyddo i geisio lleihau y bwlch cyrrhaeddiad yma yr un pryd a chodi lefelau darllen. Ond, er fod yna welliant wedi bod, dywed Williams am bwysigrwydd parhau heb oedi, er mwyn parhau ar y taith yma (Williams, 2018).

Felly, erbyn hyn, gellir gweld yn glir yn enwedig yn yr Ysgol yma, fod Covid wir wedi cael effaith ar sgiliau darllen y dysgwyr ôll (Ymchwil y Senedd, 2021). Ond ar y llaw arall, dengys canlyniadau PISA fod Cymru yn gyffredinol wedi gwella o fewn y sectorau ôll gan gynnwys y lefel darllen. Ond, mae’n bwysig fan hyn i gymryd sylw o’r dyddiad a gyhoeddwyd y canlyniadau yma, gan ei fod cyn dechrau Covid. Felly, fe fydd yn ddiddorol gweld y canlyniadau nesaf yn cael ei cyhoeddi a gweld ol-effaith Covid (Williams, 2018).

 Dengys ymchwil Achub y plant yn 2016 fod nifer o blant sy’n ymuno gyda dosbarthiadau y derbyn ar eu hol hi o’r rhan ei sgiliau ieithyddol a darllen, awgryma ymchwil y senedd ymhellach fod y plant hynny sydd ar eu hol yn y Derbyn yn aml dal ar eu hol yn 11 oed (Ymchwil y Senedd, 2021). Mae’r ymchwil yma yn cydfynd gydag ymchwil Bell, sydd yn pwysleisio pa mor bwysig yw hi i leihau’r blwch cyrrhaeddiad (Bell, 2000). Ac er fod lefelau darllen Cymru yn ôl canlyniadau PISA mwyaf diweddar wedi cynyddu, dywed Kirsty Williams am bwysigrwydd parhau ar y taith yma ac i beidio arafu yn nawr (Williams, 2018). Wrth ddatblygu’r flaenoriaeth yma, mae’r ysgol yn parhau i ddatblygu’r dyswgyr er mwyn eu galluogi i fod mor annibynnol a phosib yn y dyfodol (Llywodraeth Cymru, 2022).

[bookmark: _GoBack]Mae’n bwysig ystyried pan yn sôn am ddatblygu sgiliau darllen dysgwyr am yr iaith sy’n cael ei siarad adref. Dim ond 7% o ddysgwyr yr ysgol yma sydd yn dod o gartrefi Cymraeg (Estyn, 2019), felly yr Ysgol yw’r lle mwyaf buddiol i ymdrochi’r dysgwyr yn yr iaith Gymraeg. Anela’r CDY yma i ddarllen gyda’r dysgwyr 3 gwaith yr wythnos, heb os nac oni bai.
Wrth ddatblygu’r flaenoriaeth yma, mae’r Ysgol hefyd yn cefnogi Llywodraeth Cymru i gyrraedd miliwn o siaradwyr Cymraeg erbyn 2050, gan sicrhau fod yr iaith Gymraeg yn ffynnu (Llywodraeth Cymru, 2017). Wrth hyrwyddo a defnyddio’r iaith Gymraeg, mae’n ffordd arbennig o ofalu am ‘un o drysorau Cymru’ (Llywodraeth Cymru, 2017). Er mwyn sicrhau fod y genhedlaeth nesaf yn trysori’r iaith Gymraeg, mae’r ysgol wedi cydnabod pwysigrwydd darllen fel adnodd buddiol. Hynny yw, mae’r ysgol wedi cynnal sesiynau ‘Pori trwy stori’ er mwyn helpu rhieni’r ysgol i allu darllen drwy gyfrwng y Gymraeg gyda’i plant. Drwy wneud hyn, maent yn hybu’r rhieni i ddarllen gyda’i plant, ond hefyd yn egino angen yn y plant i ddarllen adref (Ysgol Hafan y Mor, 2022). Lle nad yw’n bosib i ddarllen adref i bob disgybl, mae’r ysgol wedi agor llyfrgell yr ysgol er mwyn caniatau i bob disgybl i gael darllen a thrwy darllen yn unigol 3 gwaith yr wythnos, mae’r ysgol yn medru datblygu’r flaenoraieth.

Datblygu pwynt gweithredu
Mae’r CDY yn dod i fodolaeth drwy gynnal cyfnod o hunanarfarnu, drwy dadansoddi data a chynnwys rhanddeiliad. Er mwyn dod i benderfyniad ar ba agweddau i ffocysu arno ar gyfer y flwyddyn academaidd, gwnaeth Pennaeth yr Ysgol drafod gyda staff yr ysgol, disgyblion, rhanddeiliaid, rhieni a chymuned ehangach yr Ysgol.  Dadleua Caldwell mae rheolaeth yn yr ysgol yw’r ffordd orau o ddatblygu ysgol (Caldwell, 1993). Wrth ystyried y ffaith fod Cymru wedi gweld newid sylweddol i’w addysgu yn y blynyddoedd diwethaf, dywed Saunders fod y newid yma yn dod a nodweddion o bwysau a fwy o ffocws (Saunders, 2000). Er mwyn rhedeg ysgol yn effeithiol, awgrymir yr ymchwil mae’r ysgol sydd a’r prif gyfrifoldeb o ddatblygu’r ysgol ei hun, dyma yw’r ‘key unit of improvement (DFEE, 1995).

Un ffaith a phwysleiswyd yn gryf tra’n cwrdd gyda’r pennaeth, oedd y ffaith fod y CDY yn ddogfen fyw a weithredol, a oedd yn gyfrifoldeb i staff yr Ysgol gyfan, nid yn unig yn gyfrifoldeb i 1 person (Pennaeth, 2023). Er nad yw’n gyfrifoldeb ar y Pennaeth yn unig, sonir Bell am y ffaith fod Pennaethiaid felly yn ganolog ac yn allweddol i gynllunio’r CDY (Bell, 2000). Mae’r Pennaeth yn gorfod defnyddio’r data a chyflwynwyd gan dysgwyr er mwyn rheoli datblygiad y CDY a gosod targedau cyrraeddiadwy, tra’n agored i ymweliadau ac arolygiadau (DfEE, 1995). Awgryma Fidler fod cyfrifoldeb ar Pennaethiaid i weld y dysgwyr yn llwyddo drwy cynllunio strategol er mwyn codi perfformiad y dysgwyr (Fidler, 1996). Yn yr un modd, drwy gynllunio’n strategol, mae’n gyfle i allu sicrhau fod addysg y dysgwyr yn effeithiol (Fidler, 2002). Yn ôl Hopkins, gellir edrych yn ôl i’r 1980au a 1990au er mwyn gweld pryd ddechreuodd ysgolion gynllunio CDY, wrth i fwy o ymchwil ddod i’r amlwg ynglyn a addysgu’n effeithiol (Hopkins, 1991). Ymhellach, dywed Hopkins a Hargreaves fod cynllunio ar lefel ysgol yn hanfodol bwysig, er mwyn gallu cymryd perchnogaeth o’r cynllun er mwyn hybu datblygiad o fewn y blaenoriaethau (Hopkins a Hargreaves, 1991).

Tra’n trafod y CDY gyda’r Pennaeth, soniodd am y ffaith ei bod hi’n tybio y byddai rhifedd ar draws y Cwricwlwm yn cael ei phenodi fel blaenoriaeth am y flwyddyn academaidd nesaf, yn seiliedig ar waith craffu ar lyfrau (Pennaeth, 2023). Efallai gall yr ysgol fynd ati i ddadansoddi data o’r rhan asesiadau mewnol a phrofion Cenedlaethol ar ddiwedd y tymor er mwyn dod i gasgliad fwy cadarn i gynnwys rhifedd fel blaenoriaeth neu beidio.

Sonnir Bell am y ffaith er fod blaenoriaethau yn cael eu benderfynu ar lefel ysgol, mae yna hefyd fenwbwn wrth pholisiau Cenedlaethol. Ymhellach, awgyrma Bell fod yna newid wedi bod o reoli adnoddau a chynllunio, i atebolrwydd cyffredinnol ynglyn a’r bwlch cyrrheaddiad er engrahifft. Wrth wneud hyn, maent yn medru ail ffocysu a gosod adnoddau er mwyn datblygu a sicrhau fod y bwlch cyrrhaeddiad yn lleihau (Bell, 2000). Gellir gweld yn glir fod CDY yr ysgol yma wedi dewis blaenoriaethau yn seiliedig ar lefel ysgol a lefel Cenedlaethol, wrth i’r flaenoraeithau adlewyrchu’r ddwy faes. Yn yr un modd, wrth ystyried y fframwaith llythrennedd cenedlaethol, mae’r sgil o ddarllen yn hanfodol bwysig, felly mae’r Ysgol yn dilyn canllawiau Cenedlaethol ond hefyd yn cymryd sylw o lefelau darllen yr ysgol penodol hefyd (Llywodraeth Cymru, 2023).

Adfyfyrio a gwerthuso 
Mae’r ysgol yma hyd yn hyn, wedi llwyddo i ddatblygu’r flaenorieth yma drwy gynnal asesiadau mewnol ar ddechrau’r flwyddyn er mwyn cael man cychwyn. Yn yr un modd, gwnaeth yr ysgol gynnal drafodaeth broffesiynnol er mwyn sicrhau fod pob aelod o staff yn ymwybodol o’r flaenoriaeth, a chasglu syniadau ynglyn a sut i fynd i’r afael a’r darged. Drwy wneud hyn, roedd yn bosib derbyn barn y staff er mwyn gallu hunanarfarnu (Ysgol Hafan y Mor, 2022). Wrth gynnal y sesiynau ‘Pori drwy stori’ roedd yn bosib i’r ysgol ddysgu i’r rhieni sut oedd darllen yn y Gymraeg gyda’i plant. Soniodd y Pennaeth ymhellach fod y sesiwn yma wedi arwain i nifer o rieni’r ysgol yn arwyddo i fyny i sesiynau dysgu Cymraeg (Pennaeth Ysgol Hafan y Mor, 2023). Mae hyn o bwys, gan ei fod yn galluogi’r ysgol i gydweithio’n effeithiol gyda’r rhanddeilaid er mwyn sicrhau datblygiad y dysgwyr. Gellir cysylltu’r cydweithio yma gyda theori eceolegol Bronfenbrenner, wrth i’r systemau gydweithio i sicrhau mae’r dyswgwr sydd wrth ganol y penderfyniadau (Bronfenbrenner, 1979). Awgryma ef fod rhieni, ysgol a’r gymuned ehangach yn allweddol bwysig er mwyn sicrhau datblygiad cymdetihasol unigolyn (Bronfenbrenner, 1979).

Er mwyn sicrhau fod y blwch cyrrhaeddiad yn lleihau yn yr ysgol yma wrth ddatblygu’r strategaeth yma, mae’r ysgol wedi mynd ati i sefydlu grwpiau ymyrraeth llythrennedd. Drwy wneud hyn, mae’r ysgol yn sicrhau fod y disgyblion difreintiedig yn derbyn y cymorth sydd angen mewn modd hygyrch (Ysgol Hafan y Mor, 2022). Gellir awgrymu efallai bod yr ysgol yn mynd ati i benodi fwy o amser i’r sesiynau yma, er mwyn sicrhau gwelliant ar draws. Yn ôl y CDY, mae yna welliant wedi bod yn sgiliau darllen y dysgwyr o’r rhan sgimio a sganio. Ond nad oedd yna welliant yn eu huwch sgiliau darllen hyd yma. Degnys felly fod angen efallai penodi fwy o amser i’r sesiynau yma a pharhau i ddatblygu’r strategaeth yma ar draws y flwyddyn academaidd (Ysgol Hafan y Mor, 2022).

Mae’r ysgol yn datblygu’r flaenoriaeth yma yn foreol drwy’r defnydd o weithgraeddau Carwsel, er mwyn gwella darllen a gramadeg sylfaenol y dysgwyr (Ysgol Hafan y Mor, 2022). Wrth ymarfer y gweithgareddau yma yn foreol, mae’n sicrhau fod y dyswgyr yn ymarfer yn aml ac cyn ymgyfarwyddo gyda’r gweithgareddau. Yn yr un modd, wrth gynnal y gweithgareddau yma, mae’n gyfle i sicrhau fod y dysgwyr yn derbyn cymorth oedolyn i gwblhau’r gweithgareddau. Gellir awgrymu efallai fod yr ysgol yn creu amserlen o’r fath, er mwyn sicrhau fod yna barhad ar draws y cyfnodau dysgu. A fod y gweithgareddau yn addas ac yn amserol i’r oedran a’r gallu.

Mi fydd yr ysgol yn parhau i ddatblygu’r flaenoriaeth yma am weddill y flwyddyn academaidd, gan edrych ymlaen i’r flwyddyn academidd nesaf. Gellir awgrymu efallai fod yr ysgol yn uno’r sgil llafar a darllen fel blaenoraieth nesaf er mwyn gallu gweld yn glir a oes yna gynydd wedi bod o’r rhan medrau darllen a llafar y dysgwyr. Drwy wneud hyn, mi fydd yn bosib cydnabod yr holl waith mae’r ysgol wedi rhoi i’r sgil hanfodol yma, ac yn gyfle i weld lle mae’r ysgol arni ar hyn o bryd. Mi fydd hefyd yn gyfle i ddadansoddi sut mae symud ymlaen a chynllunio’r blaenoriaethau nesaf sydd i ddod er mwyn datblygu fel ysgol.

Casgliad 
Wrth ddod i gasgliad, gellir grynhoi fod darllen yn sgil sylfaenol bwysig, sydd yn medru agor gweddill y Cwricwlwm i’r dysgwyr, ac felly yn sgil amrhisiadwy ar gyfer gweddill eu bywydau. Mae datblygu’r flaenoriaeth yma o bwys, gan ei fod yn cydfynd ac yn hybu’r targed Cenedlaethol o gyrraedd miliwn o siaradwyr Cymraeg erbyn 2050 (Llywodraeth Cymru, 2017). Yn yr un modd, wrth ddatblygu’r targed yma, mae’r ysgol wedi llwyddo i egino dychymyg y dysgwyr wrth ddarllen stori, yn enwedig hen storiau Cymreig. Drwy wneud hyn, maent yn medru datblygu sgiliau darllen y plant mewn modd hwylus lle nad yw’n sylweddoli eu bod yn dysgu sgil mor bwysig. Gellir dadlau mae y sgil o ddarllen sydd yn agor y drws i weddill y Cwricwlwm ac yn caniatau ni fel athrawon i greu unigolyn sy’n cwmpasu’r 4 diben a sy’n awyddus i weithio mor annibynnol a phosib (Donaldson, 2015).

